การเพิ่มการออมการลงทุนในช่วงที่พอร์ตขาดทุน คำว่าเพิ่มหมายความว่าอย่างไร
การเพิ่มการออมการลงทุนในช่วงที่พอร์ตขาดทุน คำว่าเพิ่มหมายความว่าให้เร่งรีบซื้อ แต่เป็นการเตรียมกระสุนเอาไว้ให้พร้อม เมื่อเจอการลงทุนที่ดี หรือเมื่อสถานการณ์ตลาดมันเอื้ออำนวยขึ้นแล้ว จะได้สามารถเพิ่มการลงทุนได้ ในต้นทุนที่ต่ำ และฟื้นจากวิกฤติได้อย่างงดงาม ซึ่งการจะออมได้เพิ่มขึ้น ก็ต้องสามารถหารายได้ และดูแลการใช้จ่ายได้ดีขึ้น โดยแต่ละคนก็มีวิธีการแตกต่างกันไป บางคนยามหุ้นตก อาจจะออมน้อยกว่าปกติ เพราะไม่มีกำลังใจ แต่หันไปใช้จ่ายเพื่อความบันเทิงเยอะขึ้น ให้เหตุผลว่าเป็นการผ่อนคลาย อยากเก็บเงินไว้ก่อน เวลาโบนัสมาแทนที่จะเอาไปเที่ยวหนักๆ ก็เก็บไว้รอลงทุน งานพิเศษอะไรที่เข้ามา ก็รับๆ ไปก่อน เพราะรู้ว่าเงินที่ได้มาทุกบาท มันเป็นกระสุนที่พร้อมจะเอาไว้ลงทุนในหุ้นดีๆ ที่เล็งไว้ เรื่องบันเทิง ไว้รอวันหน้า เมื่อวิกฤติผ่านไป ค่อยให้รางวัลตัวเอง จากผลกำไรที่ทำได้ ก็ยังไม่สาย

การกำหนดมูลค่าพอร์ตต่ำสุดที่ยอมรับได้ กรณีวิกฤติลากยาว และ/หรือ ลงลึก แม้จะควบคุมให้หุ้นไม่ตกไม่ได้ แต่สิ่งที่ทำได้ก็คือ การเลือกที่จะ “อยู่” หรือ “ไม่อยู่” ในตลาด เป็นการบริหารพอร์ตให้ไม่ต้องเผชิญผลขาดทุนหนัก (Large Loss) และพร้อมจะกลับมาลงทุนต่อเนื่องทันทีที่ประเมินว่าสถานการณ์คลี่คลาย เพราะการขาดทุนหนักๆ นั้นมีข้อเสียกับพอร์ตมาก อย่างถ้าขาดทุนสัก 15% (เงิน 100 ลดลงไปเหลือ 85) ต้องใช้กำไรประมาณ 17.65% ในการกลับมาเท่าทุน ซึ่งก็พอๆ กับที่ขาดทุนไป แต่ถ้าปล่อยให้พอร์ตไหลลงไปขาดทุนสัก 50% (เงิน 100 ลดลงไปเหลือ 50) ต้องใช้กำไรถึง 100% ในการกลับมาเท่าทุน ซึ่งอาจเป็นสิ่งที่ทำได้ยาก หรือไม่ก็รอนานเกินไป
5.ความรู้ทางการเงิน